Source: https://ispis.sk/judikatura/KSKE/2Sd47/2012
Timestamp: 2020-04-05 00:29:20+00:00

Document:
KSKE 2 Sd 47/2012 - iSpis
iSpis Judikatúra – KSKE 2 Sd 47/2012
KS v Košiciach, dátum 18.09.2012, sp.zn. KSKE 2 Sd 47/2012
Súd: Krajský súd Košice Spisová značka: 2Sd/47/2012 Identifikačné číslo súdneho spisu: 7012200738 Dátum vydania rozhodnutia: 18. 09. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200738.1
Uznesenie Krajský súd v Košiciach, v právnej veci navrhovateľa U. Z., nar. XX.XX.XXXX, bytom V. XX, G., proti odporkyni Sociálnej poisťovni, ústrediu, Ulica 29. augusta 8, Bratislava, v konaní o opravnom prostriedku navrhovateľa proti rozhodnutiu odporkyne č. XXX XXX XXXX zo dňa 03.04.2012, takto
Podaním zo dňa 10.05.2012 sa navrhovateľ domáhal preskúmania rozhodnutia odporkyne č. XXX XXX XXXX zo dňa 03.04.2012, ktorým mu v zmysle ustanovenia § 67 ods.1 a ustanovenia § 82 zákona č. 461/2003 Z.z. o sociálnom poistení v znení neskorších predpisov od 05.03.2012 priznala predčasný starobný dôchodok v sume 434,60 eur mesačne.
Vo svojom písomnom vyjadrení k podanému odvolaniu odporcu zo dňa 10.05.2012 odporkyňa uviedla, že zo skutkových a právnych dôvodov žiada, aby tunajší súd napadnuté rozhodnutie č. XXX XXX XXXX zo dňa 03.04.2012 ako vecne správne potvrdil.
Z obsahu zápisnice o pojednávaní zo dňa 18.09.2012 vyplýva, že navrhovateľ pred začatím pojednávania uviedol súdu, že netrvá na svojom odvolaní a berie ho späť, a to z dôvodu, že pri spisovaní žiadosti o predčasný starobný dôchodok ho nikto neupozornil, že zamestnanie zaradené do II. pracovnej kategórie nebude zohľadnené pri výpočte predčasného starobného dôchodku. Naopak, zamestnankyňa pobočky ho utvrdila, že má 14 rokov potvrdených v tomto zamestnaní.
Podľa ustanovenia § 250d ods.3 veta prvá O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa ustanovenia § 250a alebo ak žaloba bola vzatá späť (ustanovenie § 250h ods.2) .
O náhrade trov konania súd rozhodol podľa ustanovenia § 146 ods.1 písm.c) , § 246c ods.1, § 250l ods.2 O.s.p. tak, že žiaden z účastníkov nemá právo na ich náhradu pretože konanie bolo zastavené.

References: súd 
 súd 
 § 67
 § 82
 súd 
 § 250
 súd 
 súd 
 § 250
 § 250
 súd 
 § 146
 § 246
 § 250